《飞骑桥》
宋代·李育

魏人野战如鹰扬，吴人水战如龙骧。
气吞魏五惟吴王，建旗敢龙新城旁。
霸主身当万夫敌，麾下禽皇无羽翼。
途穷事变接短兵，生死之间不容息。
马奔津桥桥半撤，汹汹有声如地裂。
蛟怒横飞秋水空，鹗惊径度秋云缺。
奋迅金羁汗沾臆，济主艰难天借力。
艰难始是报主时，平日主君须爱惜。

作者简介：（1020—1069）宋吴人，字仲蒙。仁宗皇祐元年进士。性高简，善为诗，尝作《飞骑桥》一诗，为时所脍炙。因官不甚显，故人鲜知其名。